**Suplement i Certifikatës për kualifikimin profesional,**

**MBARËSHTIMI I KAFSHËVE DHE SHPENDËVE, Niveli III në KSHK, referuar nivelit III të KEK**

**Individi është i aftë:**

* Të organizojë vendin e punës.
* Të përdorë dhe mirëmbajë mjetet dhe materialet e punës.
* Të respektojë standardet e profesionit.
* Të zbatojë rregullat e mbrojtjes në punë e të ruajtjes së mjedisit.
* Të kujdeset për çeljen natyrale dhe artificiale të zogjve.
* Të trajtojë kafshët për prodhim qumështi dhe mishi.
* Të trajtojë shpendët për prodhim mishi dhe vezësh.
* Të kujdeset për riprodhimin e kafshëve
* Të qethë dhentë.
* Të kujdeset për rritjen e mbarështimin e kafshëve të punës.
* Të kryejë llogaritje të thjeshta ekonomike që kanë të bëjnë me veprimtarinë profesionale.

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Mbarështim të kafshëve dhe shpendëve”, niveli III në KSHK, referuar nivelit III të KEK, e pajis individin me Certifikatën Profesionale të nivelit dhe Suplementin përkatës të saj, të punonjësit të kualifikuar në këtë kualifikim profesional.

Ky arsimim i jep mundësi individit t’i drejtohet tregut të punës në fermat blegtorale, njësi apo veprimtari të tjera që lidhen me mbarështimin e kafshëve dhe shpendëve në: fermat që mbarështojnë gjedh për prodhim qumështi dhe mishi, të imta, derra, shpendë, në prodhimin e mjaltit, rritjen e zogjve dekorativ, krimbit të mëndafshit apo të vetëpunësohet në drejtimet e sipërpërmendura në fermën e vogël familjare, në ekonomi ndihmëse pranë universiteteve, institucioneve të tjera (shkencore, aplikative), ekonomi agroturistike, kopshti zoologjik, si dhe në çdo njësi apo veprimtari tjetër që lidhen me kujdesin dhe mbarështimin e kafshëve dhe shpendëve.

Me përfundimin e kualifikimit profesional “Mbarështim të kafshëve dhe shpendëve”, niveli III në KSHK, referuar nivelit III të KEK, individi ka mundësi për vazhdimin e arsimimit në nivelin IV në KSHK, referuar nivelit IV të KEK, (menaxherial) të arsimit profesional (njëvjeçar) në kualifikimin përkatës, për të fituar diplomën e “Maturës Shtetërore Profesionale”, me mundësi për vazhdimin e studimeve pas të mesëm ose universitare

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).